मिनी विश्वकपजस्तै डोनोस्टी कपमा यु–१२, यु–१४, यु–१६ तथा यु–१८ उमेर समूहका संसारभरका ६ सय ३० टिम जम्मा भएका थिए । खेलाडी मात्र ७ हजारभन्दा बढी । त्यसमा मुगेली किशोरीहरूको टिम राराको २२ सदस्यीय टोली पनि थियो । त्यसमा १७ जना मुगेली किशोरीसहित यो अवसर जुराउने सुनकली डकुमेन्ट्रीका निर्देशक भोजराज भाट, टिम म्यानेजर प्रकाश शाही, प्रशिक्षक भगवती रानामगर, किशोरीहरूका अभिभावकका रूपमा मुगुका सांसद गोपाल बम तथा मुगु जिल्ला खेलकुद विकास समितिका अध्यक्ष कृष्णबहादुर सेजुवाल पनि थिए ।
